दीना बेटे को लेकर अपने घर खुशी-खुशी लौटा तो पाया कि उसकी दूसरी पत्नी के भी पांव भारी हैं। अर्थात् बड़े बेटे के पैर शुभ हैं उसके घर आगमन पर खुशी की ख़बर सुनने को मिली। लेकिन अधिक दिन नन्हकू का महत्त्व कायम नहीं रह सका। नयी मां से उसके दो भाई व एक बहन पैदा हुए। उन सबके आने के बाद और वह हर बार पहले से अधिक उपेक्षित होता चला गया। एक बार मन में आया कि वह लौट जाये अपनी मां के पास किन्तु वहां से वह दूसरे ही दिन बिना अपने दिल का राज़ खोले लौट आया क्योंकि उसे उतनी ही देर में पता चल गया कि वहां उसकी स्थिति और बदतर हो जायेगी और उसके कारण उसकी मां की भी। वहां लोग उसे पहले ही पराया मान चुके थे। उसकी मां से पैदा हुए भाई-बहन उसे अपना सगा मानने को कत्तई तैयार नहीं लग रहे थे।